Vladimír Janočko

Vladimír Janočko (* 2. december 1976, Košice) je bývalý slovenský futbalista a reprezentant. Hrával na pozícií stredopoliara. 

Janočko je odchovancom košického futbalu. Do prvého tímu 1. FC Košice sa prebojoval v roku 1994. Počas jeho následného pôsobenia v tomto klube získal dvakrát titul v lige a hral aj v skupinovej fáze Ligy majstrov. Vo februári 2000 prestúpil do tímu gréckej najvyššej súťaži Škody Xanthi. V drese tohto klubu odohral jednu sezónu, počas ktorej skončil s klubom na ôsmom mieste v tabuľke. V roku 2001 prestúpil do rakúskeho klubu FK Austria Viedeň, za rekordnú sumu 2 milióny dolárov.Počas pôsobenia v tomto klube dosiahol viaceré hráčske úspechy; získal ocenenie rakúsky futbalista roku, dva tituly v ligy a trikrát získal rakúsky pohár. Po piatich rokoch v klube prestúpil do klubu FC Red Bull Salzburg, ktorý v tom čase viedla trénerská dvojica Giovanni Trapattoni a Lothar Matthäus a ktorý mal najvyššie ciele. V drese Salzburgu vyhral Janočko dvakrát ligu, do hlavnej súťaže Ligy majstrov sa však neprebojovali. Janočko dostával postupne z dôvodu širokého kádra ako aj zdravotných problémov čoraz menej príležitostí. V roku 2009, po zisku jeho druhého titulu v drese Salzburgu mu skončila zmluva a rozhodol sa ju nepredĺžiť. 27. mája 2009 podpísal dvojročnú zmluvu s ambicióznym klubom druhej rakúskej ligy Trenkwalder Admira.

V drese  odohral celkovo 41 zápasov, v ktorých strelil 3 góly. Pamätný je najmä jeho gól v zápase z 11. júna 2003 proti  z priameho kopu.

Úspechy

Klubové

1. FC Košice 
 Corgoň liga: 1997, 1998
 Slovenský superpohár: 1997

Austria 
 Rakúska Bundesliga: 2003, 2006
 Rakúsky pohár: 2003, 2005, 2006

Salzburg 
 Rakúska Bundesliga: 2007, 2009

Individuálne 
 Jedenástka roka: 1999
 Rakúsky futbalista roka: 2002
 Trofej Bruno pre najlepšieho futbalistu rakúskej ligy: 2003
 Slovenský futbalista roka: Víťaz: 2003, 2. miesto: 2002

Referencie

Externé odkazy 

 Vladimír Janočko  na stránke transfermarkt.de
 Vladimír Janočko na stránke national-football-teams.com

Slovenskí futbalisti
Hráči MFK Košice
Hráči Škoda Xanthi
Hráči FK Austria Wien
Hráči FC Red Bull Salzburg
Hráči VfB Admira Wacker Mödling
Osobnosti z Košíc